IRPC จับมือ “ยูนิคฯ” มอบถุงแยกขยะติดเชื้อ “รพ.จุฬา”
IRPC ร่วมมือกับยูนิคอุตสาหกรรมพลาสติก ส่งมอบถุงพลาสติก HDPE จำนวน 2,000 กิโลกรัม สำหรับแยกขยะติดเชื้อให้กับโรงพยาบาลจุฬาลงกรณ์ สภากาชาดไทย
IRPC ร่วมมือกับยูนิคอุตสาหกรรมพลาสติก ส่งมอบถุงพลาสติก HDPE จำนวน 2,000 กิโลกรัม สำหรับแยกขยะติดเชื้อให้กับโรงพยาบาลจุฬาลงกรณ์ สภากาชาดไทย
8 ต.ค. 2564

นายกฤษฎา ประภัศรานนท์ ผู้ชำนาญการ ส่วนบริหารชื่อเสียงองค์กรและกิจการสัมพันธ์ บริษัท ไออาร์พีซี จำกัด (มหาชน) หรือ IRPC และนายสมพร นวชาตโฆษิต รองประธานบริษัทสายงานขาย กลุ่มธุรกิจ บริษัท ยูนิคอุตสาหกรรมพลาสติก จำกัด ส่งมอบถุงพลาสติก HDPE (สีแดง) จำนวน 2,000 กิโลกรัม ให้กับ ศ.นพ.สุทธิพงศ์ วัชรสินธุ อดีตคณบดี คณะแพทยศาสตร์ จุฬาลงกรณ์มหาวิทยาลัย และผู้อำนวยโรงพยาบาลจุฬาลงกรณ์ สภากาชาดไทย เพื่อใช้แยกเก็บขยะหน้ากากอนามัยและชุดเอทีเคที่ใช้แล้วรวมถึงขยะติดเชื้อโควิด-19 ก่อนนำไปกำจัดด้วยวิธีที่ได้มาตรฐานต่อไป